钦定古今图书集成/明伦汇编/氏族典/第127卷 > 陈睿
## 钦定古今图书集成/明伦汇编/氏族典/第127卷 > 陈睿

按《泉州府志》：“睿，字邦献，惠安人。成化乙未进士，授揭阳知县。居六年，征入为户部主事，督粮太仓，又监兑
于两浙，转员外郎，历郎中，以老成练达称。积资陞四
川参议。丁内艰归。服除，除湖广提督太和宫，兼分守
下荆南道，以清白著闻。有剧贼号划平王者，聚众劫
掠，调兵征剿。睿督运粮饷，措办有方，以军功陞俸，转”
贵州参政。会云南大雾连旬，廷遣侍郎樊莹考察云、
贵二省官吏。睿赍《圣节》，表之京。道遇樊，不为之诎。樊
衔之，以年老考睿，睿安受之，不色愠。